Marysol Pérez Valiente

Marysol Pérez Valiente (Sanlúcar de Barrameda, Cadiz, ?) saltzaile ibiltari, olerkari eta ipuin-kontalari ijitoa da. Bi liburu argitaratu izan ditu, eta poesia sari bat ere jaso zuen Bizkaiko Elkarte Artistikoaren eskutik. https://historiamujeres.es/gitanas/Marysol-Perez-Valiente.pdf

 Biografia 

 Haurtzaroa 
Marysol Pérez Valiente Sanlúcar de Barramedan jaio zen arren, haurtzaroa Huelvan pasa zuen, haren familiaren kortijoan. Oso familia handia zeukan; 15 neba-arreba ziren orotara, eta ume zoriontsua izan zen bera. Gurasoak saltzaile ibiltariak ziren, beraz, azokaz azoka joaten ziren produktuak saltzen, baita Marysol Pérez ere.

Hitzak erabiltzen ondo ikasi bazuen ere, eskolara ez zen joan Marysol Pérez, noiz edo noiz irakasle bat joaten zitzaien irakastera; hortaz, autodidakta izan zen bera, bakarrik ikasi zuen irakurri eta idazten.https://www.gitanos.org/publicaciones/50mujeres/pdf/Marysol-Perez-Valiente.pdf

 Gaztaroa eta Helduaroa 
Oso gazte zelarik, Sestaora ezkondu zen Marysol Pérez, eta 30 urte baino gehiago eman ditu bertan bizitzen. Senarrarekin ez zuen seme-alabarik eduki, eta haren gurasoak bezala, saltzaile ibiltari aritu zen; etxerik etxe joaten zen arropa saltzen betiko bezeroei. Baina 1988an senarra hil zitzaion, eta une hartan sentitu zuen bakardadeak bultzatu zuen idaztera.Emakumeak bigarren mendeurrenean aldizkaria, 2005

 Bere poesia 
Marysol Pérezek, idatzi eta autoeditatu dituen bi liburuez gain, olerki ugari ere sortu ditu. Olerkiotan ijitoen ohiturez aritzen da, bere herriaren kultura erakusten du; ijitoen komunitateko pertsonak nolakoak diren. Era berean, Sestaok sortzen dizkion emozioei buruz ere aritzen da poesiotan.

 Liburuak 
Bi poesia liburu plazaratu ditu Marysol Pérez Valientek, autoeditatuak biak:

 Sentimientos gitanos.

 Sueños de otoño del pueblo gitano: 197 orriko liburua da, gutxienez 3 edizio izan ditu, eta bertan maitasuna, leialtasuna, desleialtasuna, esperientzia erlijiosoa eta bere etnia zein kulturarekiko maitasunaz dihardu. Era berean, Sestaoko eta Ezkerraldeko bizimodua eta Labe Garaien garrantzia ere baditu hizpide liburuan.https://www.gitanos.org/upload/44/35/53-55_mediateca.pdf

 Ipuin kontaketa 
Poesia idazteaz gain, hilean bitan Sestaoko eskola batera joaten zen, Vista Alegre eskolara, hain zuzen, ipuin kontalari jarduteko. Bertan ijitoei buruzko istorioak transmititzen zizkien haurrei; Marysol Pérezek berak idazten zituen ipuinok eta txikitxoei kontatzen zizkien gero. Ekintza horren bidez, poesietan bezala, bere herriaren azturak ezagutaraztea zuen helburu.

 Sariak 
Bizkaiko Elkarte Artistikoak poesia saria eskaini zion Marysol Pérez Valienteri.

 Erreferentziak 

 Kanpo estekak 

Kategoria:Cádiz probintziako jendea
Kategoria:Emakume poetak
Kategoria:Euskal Herriko gaztelaniazko poetak
Kategoria:Espainiako ijitoak
Kategoria:Ijito artistak
Kategoria:Sestaoarrak